Lav et referat af nedenstående tekst:

Tekst:
Erhvervsmanden Hans Andersen har valgt ikke at anke den dom, han for nylig fik i den meget omtalte klitsag. Det meddeler han i en skriftlig henvendelse til TV2 Nord: " Jeg har valgt ikke at anke dommen, omend jeg ikke er enig i denne. Jeg er tilfreds med, at retten og anklageren selv kunne konkludere, at selve hændelsen intet har med udsigt at gøre. Udsigten er ikke blevet forbedret efter hændelsen, ej heller efter sandet blev lagt tilbage på klitfladen. Anklageren konkluderede, at der mere måtte være tale om en demonstration, opråb og afmagt mod kommunens sandfordring af Sønderstrand i 2014. Det er ligeledes med stor tilfredshed, at det blev dokumenteret i retten, at det alene drejer sig om 6 cm sand, som har blev skubbet, svarende til 205 kubikmeter. Det har været fejlagtigt fremført af Frederikshavn kommune, at der har været tale om 3.000-3500 kubikmeter, svarende til 1-1.5 meter. Af hensyn til min familie som vejer tungest, ønsker vi alle at lægge sagen bag os, og se fremad, derfor vælger jeg ikke at anke sagen . "

Referat:
Erhvervsmanden Hans Andersen har af hensyn til familien valgt at acceptere den afsagte dom i klitsagen fra Sønderstrand i Skagen